
7.pielikums
[bookmark: _GoBack]PROJEKTS


PAKALPOJUMA LĪGUMS 
par UPS iekārtu profilaktiskās apkopes un remonts uz 4 gadiem (iepirkuma identifikācijas numurs IeM NVA 2026/39)

Rīgā	 
Līguma datums ir pēdējā pievienotā droša 
elektroniskā paraksta laika zīmoga datums 

Nodrošinājuma valsts aģentūra, reģistrācijas numurs 90009112024, turpmāk – Pasūtītājs, tās direktora Jāņa Vondas personā, kurš darbojas uz Ministru kabineta 2012.gada 11.decembra noteikumu Nr. 839 “Nodrošinājuma valsts aģentūras nolikums”, kā arī uz Iekšlietu ministrijas 2026. gada 10. jūlija rīkojuma Nr.1-4/955/26 pamata,  no vienas puses, un
___________________, vienotais reģistrācijas  numurs __________________, turpmāk - Izpildītājs, kuru uz _________________ pamata pārstāv _________________________________, no otras puses,
abi kopā turpmāk saukti - Līdzēji, un katrs atsevišķi - Līdzējs, pamatojoties uz Pasūtītāja rīkotā atklātā konkursa “UPS iekārtu profilaktiskās apkopes un remonts uz 4 gadiem” (iepirkuma identifikācijas numurs IeM NVA 2026/39) (turpmāk - Konkurss) rezultātiem un Izpildītāja iesniegto piedāvājumu, noslēdz šādu publisko pakalpojuma līgumu (turpmāk - Līgums):
1. LĪGUMA PRIEKŠMETS
1.1. Izpildītājs saskaņā ar Tehnisko specifikāciju (Līguma 1. pielikums) nodrošina nepārtraukto barošanas avotu (UPS) apkopi atbilstoši Tehniskajā specifikācijā (Līguma 1.pielikums) norādītā apkopju skaitam gadā un sniedz remonta pakalpojumu saskaņā ar ražotāja instrukcijām un rekomendācijām, turpmāk – Pakalpojums/Pakalpojumi.
1.2. Izpildītājs sniedz Pakalpojumus Tehniskajā specifikācijā noteiktajā apjomā un kārtībā 4 (četri) gadus, sākot no Pakalpojuma uzsākšanas dienas: 202_. gada _. _____ (tiks precizēts Līguma slēgšanas laikā), vai līdz kopējā līgumcena par sniegtajiem Pakalpojumiem sasniedz 3.1.punktā norādīto summu, atkarībā no tā, kurš no šajā Līguma punktā norādītajiem nosacījumiem  iestājas pirmais.
2. LĪGUMA IZPILDES KĀRTĪBA
2.1. Izpildītājs sniedz Pakalpojumus saskaņā ar Tehnisko specifikāciju un atbilstoši Līguma nosacījumiem, pamatojoties uz Pasūtītāja pieteikumu. Pasūtītājs pieteikumu var veikt, nosūtot to uz elektroniskā pasta adresi: ____________________  vai zvanot pa                tālruni ______________________. Pieteikuma tālrunis nedrīkst būt paaugstinātas maksas pakalpojums.
2.2. Ierašanās laiks UPS tehniskās apkopes veikšanai vai iekārtu remonta darbiem tiek saskaņots vismaz 2 (divas) dienas pirms plānotajiem darbiem, savstarpēji vienojoties ar Pasūtītāja atbildīgo personu. 
2.3. Ja Pakalpojumu izpildes laikā tiek konstatēts, ka ir nepieciešams veikt UPS iekārtu remontdarbus vai avārijas lokalizācijas darbus, Izpildītājs nosaka bojājumus un defektu cēloņus, sagatavo Defektu aktu un remontdarbu tāmi, kurā norāda izmantoto materiālu, rezerves daļu apjomus, izcenojumus, kas nepārsniedz vidējās tirgus cenas, un plānotās darba stundas, un iesniedz to Pasūtītāja atbildīgajai personai izskatīšanai. Pasūtītājam ir tiesības veikt labojumus remontdarbu un izmantojamo materiālu sarakstā, kā arī uzdot Izpildītājam precizēt veicamos darbus, to apjomu un izcenojumu. 
2.4. UPS tehniskā apkope, bojājumu novēršana un remonts tiek uzsākta nekavējoties pēc ierašanās objektā. Ja UPS tehniskās apkopes laikā konstatēti bojājumi, kuru novēršanas izmaksas nepārsniedz 500 euro (pieci simti euro) bez PVN, un bojājumus var novērst tehniskās apkopes laikā, darbi tiek veikti uzreiz tos saskaņojot ar Pasūtītāja atbildīgo personu.  Par  tehniskās apkopes laikā konstatētiem bojājumiem, kuru novēršanu nevar veikt tehniskās apkopes laikā, un kuru izmaksas pārsniedz 500 euro (pieci simti euro) bez PVN, Izpildītājs iesniedz Pasūtītāja atbildīgajai personai Defekta aktu, kurā apraksta bojājumu, to ietekmi uz UPS turpmāko darbību un iesniedz tāmi ar remontdarbu izmaksām. Remonta darbi tiek veikti tikai pēc izmaksu saskaņošanas ar Pasūtītāja atbildīgo personu. 
2.5. Jebkāda ar Līguma izpildi saistīta un jebkurā formā pieejama informācija vai citāda veida dati, tostarp Izpildītāja sagatavotie materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.
3. LĪGUMCENA UN NORĒĶINU KĀRTĪBA
3.1. Maksa par Pakalpojumiem, ieskaitot nodokļus, nodevas un visus citus ar Līguma izpildi saistītos izdevumus par Līguma 1.2.punktā norādīto laika periodu nevar pārsniegt ____________________________________,  neieskaitot pievienotās vērtības nodokli (turpmāk - PVN), (turpmāk – Līgumcena). 
3.2. PVN piemēro saskaņā ar rēķina izrakstīšanas brīdī spēkā esošo Latvijas Republikas normatīvajos aktos noteikto kārtību un apmēru. 
3.3. Līgumcenā ir iekļautas visas izmaksas, kas saistītas ar Pakalpojumu sniegšanu atbilstošā kvalitātē saskaņā ar Tehnisko specifikāciju un Līgumu.
3.4. Pakalpojumu vienas vienības cena ir fiksēta Finanšu piedāvājumā (Līguma 2. pielikums).
3.5. Gadījumā, ja Līguma izpildes laikā inflācijas dēļ kāda Pakalpojuma vienības cena ir paaugstinājusies, Pasūtītājs ne agrāk kā 12 (divpadsmit) mēnešus pēc Līguma noslēgšanas un turpmāk ne biežāk kā 1 (vienu) reizi 12 (divpadsmit) mēnešos, var izskatīt attiecīgās Pakalpojuma vienības cenas paaugstināšanu līdz 10% (desmit procentiem) no iepriekšējā periodā noteiktās cenas. Ja Izpildītājs vēlas veikt cenu korekciju, jo Pakalpojuma sadārdzinājuma pamats ir inflācija, Izpildītājs iesniedz Pasūtītājam rakstisku lūgumu, norādot objektīvu pamatojumu cenas izmaiņām, kuram pievieno Latvijas Republikas Centrālās statistikas pārvaldes izziņu, kas apliecina inflācijas apjoma pieaugumu attiecīgā pakalpojuma jomā, vai līdzīgas iestādes līdzvērtīgus datus, ja Izpildītājs ir ārzemēs reģistrēta persona. 
3.6. Maksa par Pakalpojumiem tiek aprēķināta par katru gadījumu (izsaukumu) atsevišķi, pamatojoties uz Pakalpojumu nodošanas – pieņemšanas aktu, ņemot vērā Pakalpojumu veikšanā patērēto darba stundu skaitu saskaņā ar Finanšu piedāvājumu (Līguma 2.pielikums) un avārijas likvidēšanas darbos un remonta darbos nomainīto iekārtu, rezerves daļu un izmantoto tehnisko līdzekļu cenām,  kuras tiek noteiktas Līdzējiem iepriekš tās rakstiski saskaņojot. Darba stundas tiek skaitītas par darbu veikšanu no ierašanās brīža līdz Ēku kompleksa atstāšanas brīdim. 
3.7. Finanšu piedāvājumā norādītajās Pakalpojuma cenās ietilpst visa Izpildītājam maksājamā atlīdzība par attiecīgā Pakalpojuma izpildi, tas ir – visi Izpildītāja tiešie un netiešie izdevumi, kas saistīti ar Izpildītājam Līgumā pielīgto saistību izpildi, izņemot Iekārtas avārijas bojājumu novēršanas darbu un UPS iekārtu remonta darbu izmaksas, kuras tiek noteiktas uz Izpildītāja un Pasūtītāja savstarpēji saskaņotās izmaksu tāmes pamata. Pakalpojuma cenā ir iekļauti arī Izpildītāja transporta izdevumi.
3.8. Maksa par Iekārtu remontu un avāriju likvidēšanu tiek aprēķināta saskaņā ar Finanšu piedāvājumā norādīto avārijas bojājumu novēršanas darbu un remonta darbu  izcenojumu par katru gadījumu (izsaukumu) atsevišķi, pamatojoties uz darbu nodošanas – pieņemšanas aktu, ņemot vērā remonta darbiem vai avārijas likvidēšanas darbiem patērēto darba stundu skaitu, ierašanās objektā remontdarbu veikšanai reizes un avārijas likvidēšanas darbos un remonta darbos nomainīto rezerves daļu un materiālu cenas,  kuras tiek noteiktas Pusēm iepriekš tās rakstiski saskaņojot.  
3.9. Izpildītājs rēķinu par iepriekšējā mēnesī sniegto Pakalpojumu iesniedz Pasūtītājam līdz nākamā mēneša 10. (desmitajam) datumam. Pēc Pasūtītāja pieprasījuma Izpildītājs iesniedz rēķinu arī par sniegto Pakalpojumu par mazāku periodu kā mēnesis. 
3.10. Pasūtītājam šaubu gadījumā ir tiesības pārbaudīt un pieprasīt Izpildītājam sniegt papildus informāciju par rēķinu. Pasūtītājs apmaksā Izpildītāja iesniegto rēķinu 30 (trīsdesmit) kalendāra dienu laikā pēc attiecīgā rēķina saņemšanas Pasūtītāja oficiālajā e-apakšadresē: EINVOICE_IEMNVA@90009112024 (strukturēts mašīnlasāmā formātā noformēts rēķins).  
3.11. Apmaksa tiek uzskatīta par notikušu ar brīdi, kad Pasūtītājs ir iesniedzis Valsts kasē maksājuma uzdevumu par pārskaitījuma veikšanu uz Izpildītāja rēķinā norādīto norēķinu kontu. 
3.12. Izpildītāja rēķinā cenas un kopējo apmaksājamo naudas summu norāda euro, un visi norēķini starp Pusēm notiek euro.
3.13. Par jebkura Līguma ietvaros noteiktā maksājuma izdarīšanas datumu tiek pieņemts datums, kas ir norādīts Puses (kas ir attiecīgā maksājuma izdarītājs) bankas iestādes izsniegtajā maksājuma uzdevumā.
3.14. Avārijas bojājumu novēršanas darbu un UPS iekārtu remonta darbu stundas izcenojums noteikts Finanšu piedāvājumā (Līguma 2. pielikums).

4. LĪDZĒJU SAISTĪBAS UN ATBILDĪBA
4.1. Izpildītāja saistības:
4.1.1. Izpildītājs apņemas sniegt Pakalpojumus Līgumā paredzētajā termiņā, apjomā un kvalitātē, tajā skaitā veikt UPS iekārtu remontdarbus un avārijas lokalizācijas darbus;
4.1.2. Pakalpojuma izpildi Izpildītājs saskaņo ar Līguma 11.1.1.apakšpunktā norādīto Pasūtītāja atbildīgo personu vismaz 15 (piecpadsmit) dienas iepriekš;
4.1.3. Izpildītājs sniedz Pakalpojumu saskaņā ar Konkursam iesniegto apkopes grafiku; 
4.1.4. Izpildītājs iesniedz Pasūtītājam Pakalpojumu nodošanas - pieņemšanas aktu (Līguma 3.pielikums) un attiecīgu rēķinu par iepriekšējā mēnesī sniegto Pakalpojumu līdz nākošā mēneša 10. (desmitajam) datumam;
4.1.5. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu;
4.1.6. Izpildītājam Pakalpojumu sniegšanas laikā jāievēro darba drošības, iekšējās kārtības, ugunsdrošības noteikumi un citas normatīvo aktu prasības, kas attiecas uz Pakalpojumu sniegšanu;
4.1.7. Pakalpojuma sniegšanai Izpildītājs nodrošina kvalificētus speciālistus ar  atbilstošiem un derīgiem sertifikātiem.  Izpildītājs Pakalpojuma izpildē piesaista tos speciālistus, kuru saraksts tika iesniegts Konkursam;
4.1.8. Izpildītājam ir pienākums nodrošināt Pasūtītājam iespēju iesniegt pieteikumu par avāriju 24 (divdesmit četras) stundas 7 (septiņas) dienas nedēļā, ieskaitot svētku dienas. Avārijas likvidēšanai ierasties 24 (divdesmit četru) stundu laikā no Pasūtītāja pieteikuma saņemšanas brīža un veikt neatliekamus darbus pēc iespējas īsākā laika periodā;
4.1.9. Izpildītājam jānodrošina visi nepieciešamie materiāli, rezerves daļas un pielietojamie tehniskie līdzekļi, lai veiktu UPS tehnisko apkopi, bojājumu novēršanu un remontdarbus, kā arī transports speciālistu nogādāšanai līdz UPS atrašanās vietai. 
4.2. Pasūtītāja saistības:
4.2.1. Pasūtītājs nodrošina Izpildītāja pārstāvjiem brīvu piekļūšanu UPS iekārtām;
4.2.2. Pasūtītājs pārbauda Izpildītāja iesniegto Pakalpojumu nodošanas - pieņemšanas aktu un, ja tajā norādītie Pakalpojumi atbilst faktiski izpildītajiem un Pasūtītājam nav iebildumu par sniegto Pakalpojumu apjomu un kvalitāti, 2 (divu) darba dienu laikā to paraksta;
4.2.3. ja Pakalpojumu nodošanas - pieņemšanas aktā norādītie Pakalpojumi neatbilst faktiski izpildītajiem, tad Pasūtītājs ir tiesīgs neparakstīt Pakalpojumu nodošanas - pieņemšanas aktu un 2 (divu) darba dienu laikā nosūtīt Izpildītājam rakstiski motivētus iebildumus. Izpildītājs izvērtē iebildumus un attiecīgi precizē Pakalpojumu nodošanas - pieņemšanas aktu;
4.2.4. Pasūtītājs apņemas pieņemt un veikt samaksu par kvalitatīvi un laikā sniegtiem Pakalpojumiem Līgumā noteiktajos termiņos un kārtībā;
4.2.5. Pasūtītājs apņemas savlaicīgi veikt Izpildītāja sniegto Pakalpojumu pieņemšanu.
4.3. Līdzēji apņemas sniegt atbildes uz otra Līdzēja rakstiski iesniegtajiem jautājumiem, iebildumiem un iesniegumiem, parakstīt iesniegto dokumentāciju vai arī sniegt rakstiski motivētus atteikumus Līgumā paredzētajos termiņos, bet, ja termiņš nav noteikts - 10 (desmit) dienu laikā.
4.4. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
4.5. Ja Izpildītājs neievēro noteikto ierašanās laiku Pakalpojumu, remontdarbu izpildei un/vai avārijas novēršanai, Pakalpojumu un/vai remontdarbu izpildes termiņu, tad Izpildītājs maksā Pasūtītājam līgumsodu 0,5 % (nulle komats piecu procentu) apmērā no attiecīgā Pakalpojuma maksas par katru nokavēto dienu vai stundu, ja termiņš ir mērāms stundās, bet ne vairāk kā 10 % (desmit procenti) no tās, kā arī atlīdzina visus tādējādi Pasūtītājam nodarītos zaudējumus.
4.6. Ja Izpildītājs nav ievērojis Tehniskajā specifikācijā un Līgumā noteiktās prasības attiecībā uz Pakalpojumu sniegšanu, tad Līdzēju atbildīgie pārstāvji nekavējoties (tiklīdz tas ir iespējams), bet ne vēlāk kā 2 (divu) darba dienu laikā sagatavo un paraksta Defektu aktu (Līguma 4.pielikums), kurā norāda sniegto Pakalpojumu neatbilstību Tehniskajai specifikācijai vai Līguma noteikumiem un norāda trūkumu novēršanas termiņu. Ja Izpildītājs neierodas pēc Pasūtītāja uzaicinājuma sagatavot Defektu aktu, Pasūtītāja atbildīgā persona pilnvarota Defektu aktu parakstīt vienpusēji un tas kļūst par Līguma neatņemamu sastāvdaļu.
4.7. Līguma 4.6., 5.4.punktā noteiktajā gadījumā Izpildītājam uz sava rēķina Līdzēju saskaņotajā termiņā vai Pasūtītāja noteiktajā termiņā, ja Izpildītājs neparaksta Defektu aktu par sniegto Pakalpojumu neatbilstību Tehniskajai specifikācijai vai Līguma noteikumiem, jānovērš aktā konstatētie trūkumi. Ja trūkumi netiek novērsti vai Pakalpojums nav sniegts 4.1.3.punktā noteiktajā termiņā, Izpildītājam tiek aprēķināts līgumsods 0,5 % (nulle komats piecu procentu) apmērā no attiecīgo Pakalpojumu maksas par katru trūkumu novēršanas termiņa kavējuma dienu, bet ne vairāk kā 10 % (desmit procenti) no tās.
4.8. Ja trūkumu novēršana nav iespējama, Izpildītājs atlīdzina visus tādējādi Pasūtītājam nodarītos zaudējumus, un Pasūtītājam ir tiesības prasīt samazināt maksu par Pakalpojumiem, kā arī prasīt atlīdzināt nodarītos zaudējumus.
4.9. Ja Pasūtītājs izbeidz Līgumu 8.10.2.-8.10.9.apakšpunktā noteiktajos gadījumos, Pasūtītājam ir tiesības prasīt, lai Izpildītājs maksā Pasūtītājam līgumsodu 10 % (desmit) procentu apmērā no kopējās Līgumcenas.
4.10. Ja Izpildītājs nepilda kādu no Līguma, tostarp tā pielikumu, noteikumiem, izņemot Līguma 4.5. – 4.8.punktos norādītos gadījumus, Pasūtītājam ir tiesības pieprasīt no Izpildītāja līgumsodu 50,00 euro (piecdesmit euro) apmērā par katru Pasūtītāja konstatēto Izpildītāja saistības neizpildes vai nepienācīgas izpildes gadījumu.
4.11. Ja Izpildītājs pārkāpj Līguma 14.9.punkta nosacījumus, tas maksā Pasūtītājam līgumsodu 10% (desmit procenti)  apmērā no Līguma 3.1.punktā paredzētās Līgumcenas. 
4.12. Ja Pasūtītājs neveic samaksu Līguma 3.10.punktā noteiktajā termiņā, tad Pasūtītājs pēc Izpildītāja pieprasījuma maksā Izpildītājam līgumsodu 0,5 % (nulle komats piecu procentu) apmērā no laikā nesamaksātās summas par katru nokavēto dienu, bet ne vairāk kā 10 % (desmit procenti) no attiecīgās nenomaksātās summas. 
4.13. Jebkura  Līgumā noteiktā Līgumsoda samaksa neatbrīvo Līdzējus no to saistību pilnīgas izpildes.
5. KVALITĀTE UN GARANTIJA
5.1. Izpildītājs garantē, ka sniegtie Pakalpojumi būs augstas kvalitātes un atbildēs visu to Latvijas Republikas normatīvo aktu prasībām, kas uz tiem attiecas.
5.2. Izpildītājs nodrošina garantiju uzstādītajām rezerves daļām un materiāliem 24 mēnešus (vai ražotāja noteikto garantijas laiku) no uzstādīšanas brīža un veiktajiem sistēmu un iekārtu remontdarbiem 6 mēnešus no remonta izpildes brīža. 
5.3. Garantijas laikā Izpildītājs ir atbildīgs par katru defektu, ja tas nav radies nepareizas ekspluatācijas rezultātā.
5.4. Garantijas laikā Izpildītājs apņemas bez maksas veikt defektu novēršanu (remontu)                3 (trīs) dienu laikā no Pasūtītāja pieteikuma saņemšanas dienas. Nelielus bojājumus Izpildītājs novērš ne ilgāk kā 5 (piecu) stundu laikā no Pasūtītāja pieteikuma saņemšanas brīža. Par citiem defektu novēršanas termiņiem Līdzēji vienojas atsevišķi. Par katru defektu Līdzēji paraksta Defektu aktu, ja Izpildītājs atsakās parakstīt Defektu aktu, Pasūtītājs sagatavo un paraksta Defektu aktu vienpusēji. 
5.5. Ja rodas domstarpības, Līdzējiem ir tiesības pieaicināt neatkarīgu ekspertu, kura atzinums ir Līdzējiem saistošs. Izdevumus par eksperta atzinumu sedz vainīgais Līdzējs.
5.6. Ja defektu novēršana nav iespējama, Izpildītājs atlīdzina visus tādējādi Pasūtītājam nodarītos zaudējumus. 
6. LĪDZĒJU TIESĪBAS
6.1. 	Pasūtītājam ir tiesības kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju.
6.2. 	Pasūtītājam ir tiesības rakstveidā informēt Izpildītāju par nepieciešamību veikt Tehniskajā specifikācijā noteikto veicamo pasākumu, un Izpildītāja pienākums nodrošināt šī pasākuma izpildi vai sniegt rakstiski motivētus iebildumus.
6.3. Izpildītajam ir tiesības saņemt samaksu par Pasūtītājam pilnībā, kvalitatīvi un atbilstoši Līgumam sniegtajiem Pakalpojumiem saskaņā ar Līgumu.

7. APAKŠUZŅĒMĒJI UN SPECIĀLISTI
7.1 [bookmark: _Hlk161669134]Saskaņā ar Izpildītāja Konkursam iesniegto piedāvājumu Izpildītājs Apakšuzņēmēju sarakstā (Līguma 6.pielikums) ir norādījis Līguma spēkā stāšanās dienā Līguma izpildē iesaistītos Apakšuzņēmējus (tai skaitā Apakšuzņēmēju apakšuzņēmējus)./ Izpildītājs Līguma spēkā stāšanās dienā Apakšuzņēmēju sarakstā nav norādījis Apakšuzņēmējus (t.sk. Apakšuzņēmēju apakšuzņēmējus) un Līguma izpildē nav iesaistījis Apakšuzņēmējus. 
7.2 Atbilstoši Konkursam iesniegtajam piedāvājumam Izpildītājs Līguma spēkā stāšanās dienā Līguma saistību izpildē piesaista speciālistus saskaņā ar Speciālistu sarakstu (Līguma 5.pielikums). 
7.3 Izpildītājam ir pienākums un Izpildītājs apņemas nekavējoties rakstiski paziņot, nosūtot informāciju uz Pasūtītāja e-Adresi un Pasūtītāja atbildīgās personas e-pastu, par jebkurām izmaiņām Apakšuzņēmēju sarakstā un Speciālistu sarakstā norādītajā informācijā, kā arī papildināt un iesniegt informāciju par Apakšuzņēmējiem un/vai speciālistiem, kas tiek iesaistīti Līguma izpildē pēc Līguma spēkā stāšanās dienas. 
7.4 Izpildītājs Speciālistus un Apakšuzņēmējus atbilstoši Publisko iepirkumu likuma 62.pantā noteiktajai kārtībai drīkst nomainīt un/vai piesaistīt jaunus tikai ar Pasūtītāja rakstisku piekrišanu (saskaņojumu), ievērojot Līguma 7.5. - 7.6.punktā paredzētos nosacījumus.
7.5 Izpildītājs speciālistu un/vai apakšuzņēmēju nomaiņai un/vai piesaistīšanai Pasūtītājam iesniedz pieteikumu un šādus dokumentus:
7.5.1. informāciju par apakšuzņēmēju, kuru paredzēts iesaistīt Līguma izpildē norādot tā nosaukumu, reģistrācijas numuru un veicamo darbu īpatsvaru kopējā Līguma summā un/vai informāciju par speciālistu;
7.5.2. apakšuzņēmēja un/vai speciālista kvalifikāciju apliecinošos dokumentus atbilstoši Konkursa nolikumā noteiktajam.
7.6. Pasūtītājs nepiekrīt Konkursam iesniegtajā piedāvājumā norādītā apakšuzņēmēja un/ vai speciālista nomaiņai, ja pastāv kāds no šādiem nosacījumiem: 
7.6.1. piedāvātais apakšuzņēmējs un/vai speciālists neatbilst Konkursa dokumentos izvirzītajām prasībām;
7.6.2. tiek nomainīts apakšuzņēmējs, uz kura iespējām Konkursa procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un Konkursa procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Konkursa procedūrā noteiktajām prasībām, vai tas atbilst Publisko iepirkumu likuma (turpmāk – PIL) 42.pantā minētajiem pretendentu izslēgšanas gadījumiem;
7.6.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst PIL 42.pantā minētajiem pretendentu izslēgšanas gadījumiem;
7.6.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa procedūras dokumentos noteiktajiem piedāvājuma izvērtēšanas kritērijiem;
7.6.5. nav iesniegti visi kvalifikāciju apliecinošie dokumenti.
7.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa procedūras dokumentos noteiktajiem piedāvājuma izvērtēšanas kritērijiem.
7.8. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. PIL 42.pantā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.9. Pasūtītājs izskata Izpildītāja iesniegto pieteikumu piesaistīt jaunus apakšuzņēmējus un/vai speciālistus vai mainīt apakšuzņēmējus un/vai speciālistus un ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai, un sniedz rakstisku atbildi Izpildītājam.
7.10. Par pieņemto lēmumu Pasūtītājs rakstveidā paziņo Izpildītājam, paziņojumu nosūtot no Pasūtītāja e-Adreses uz Izpildītāja e-Adresi un šādā gadījumā veikt grozījumus Līgumā nav nepieciešams. Paziņojums ir Līguma neatņemama sastāvdaļa un ir saistošs abām Pusēm. Par apakšuzņēmēju un/vai speciālistu nomaiņu vai jauna apakšuzņēmēja, kura veicamo būvdarbu vai sniedzamo pakalpojumu vērtība ir vismaz 10 000,00 EUR (desmit tūkstoši euro un 00 centi) piesaisti starp Pusēm tiek noslēgta rakstveida vienošanās pie Līguma.
7.11. Izpildītājs ir atbildīgs par to, lai saskaņā ar Līgumu Līguma izpildē iesaistītais apakšuzņēmējs nepiesaistītu trešās personas, tostarp apakšuzņēmējus, kuri nav saskaņoti Līgumā noteiktajā kārtībā.
7.12. Izpildītājs nav tiesīgs, bez rakstiskas saskaņošanas ar Pasūtītāju, veikt Apakšuzņēmēju sarakstā norādīto Apakšuzņēmēju un Speciālistu sarakstā norādīto speciālistu nomaiņu un/vai iesaistīt papildu Apakšuzņēmējus/ speciālistus Līguma izpildē. Pasūtītājs ir tiesīgs pirms lēmuma pieņemšanas par Apakšuzņēmēju sarakstā norādīto Apakšuzņēmēju un/vai Speciālistu sarakstā norādīto speciālistu nomaiņu prasīt nomaināmā Apakšuzņēmēja un/vai speciālista viedokli par nomaiņas iemesliem. 
7.13. Trešo personu, tostarp apakšuzņēmēju, pieaicināšana Līguma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādā no daļām, kā arī neuzliek Pasūtītājam papildu pienākumus un saistības.

8. IZMAIŅAS LĪGUMĀ, TĀ DARBĪBAS PĀRTRAUKŠANA
8.5. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
8.6. Būtiski Līguma nosacījumu grozījumi ir pieļaujami šādos gadījumos:
8.6.1. ja Līguma 1.2.punktā noteiktajā termiņā Pasūtītājs nav noslēdzis jaunu Līgumu par Tehniskajā specifikācijā (Līguma 1.pielikums) norādīto Pakalpojumu veikšanu uz nākošo periodu, tad Līguma termiņu drīkst pagarināt ne vairāk kā par 6 (sešiem) mēnešiem, bet ne ilgāk kā līdz jauna līguma noslēgšanai (atkarībā no tā, kurš no nosacījumiem iestājas pirmais), saglabājot spēkā visus Līguma un tā pielikumu nosacījumus. Veicot šādus grozījumus, katrā Līguma grozījumu gadījumā iespējama Līguma 3.1.punktā noteiktās Līgumcenas palielināšana, nepārsniedzot 50% (piecdesmit procentus) no Līguma 3.1.punktā noteiktās sākotnējās Līgumcenas;
8.6.2. Pasūtītājam  sākotnējā Līguma izpildei ir nepieciešami papildu pakalpojumi, kas nebija iekļauti sākotnējā Konkursa dokumentācijā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā Konkursā iegādātiem pakalpojumiem vai Izpildītāja maiņa radītu ievērojamas grūtības;
8.6.3. Pasūtītājam Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
8.6.4. Līguma darbības laikā nav sasniegta Līguma 3.1.punktā noteiktā līgumcena. 
8.7. Līguma 8.2.punktā noteiktajos gadījumos Pasūtītājs 1 (vienu) mēnesi iepriekš nosūta Izpildītājam paziņojumu par paredzamajām izmaiņām Pakalpojumu sniegšanā.
8.8. Izpildītājs 10 (desmit) darba dienu laikā pēc Līguma 8.3.punktā minētā paziņojuma saņemšanas veic Pakalpojumu cenas pārrēķinu, ņemot vērā Konkursā iesniegtajā piedāvājumā norādītos Pakalpojumu cenas aprēķinus, nemainot tajā norādītos vienības izcenojumus (pat ja normatīvajos aktos ir veiktas izmaiņas darbaspēka izmaksu noteikumos).
8.9. Līgumu var izbeigt pirms Līguma termiņa beigām Līdzējiem savstarpēji rakstveidā vienojoties.
8.10. Pasūtītājam ir tiesības vienpusēji izbeigt Līgumu pirms termiņa, ja:
8.10.1. zudusi nepieciešamība pēc Līgumā minētā Pakalpojuma;
8.10.2. Pasūtītājs ir iesniedzis Izpildītājam vairāk kā divas pretenzijas par konstatētajiem gadījumiem, kad Izpildītājs nav veicis Pakalpojumu atbilstoši Līguma noteikumiem;
8.10.3. pret Izpildītāju tiek ierosināta maksātnespējas lieta vai tiek pieņemts lēmums par tā likvidāciju;
8.10.4. atklājas, ka Izpildītājs savā piedāvājumā sniedzis nepatiesu informāciju vai iesniedzis viltotus dokumentus;
8.10.5. Izpildītājs pārkāpj ar Līgumu noteikto pakalpojuma sniegšanas kārtību un/vai vairāk kā par 10 (desmit) dienām kavē Līgumā noteiktos termiņus;
8.10.6. Izpildītājs nevar vai nevarēs izpildīt Līgumu tādēļ, ka Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktas sankcijas;
8.10.7. ir iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
8.10.8. Izpildītājs Pasūtītājam nodarījis zaudējumus;
8.10.9. Izpildītājs ir patvaļīgi pārtraucis Līguma izpildi, tajā skaitā Izpildītājs nav sasniedzams juridiskajā adresē.
8.11. Izpildītājam ir tiesības vienpusēji izbeigt Līgumu, rakstiski informējot Pasūtītāju vismaz 30 (trīsdesmit) dienas iepriekš, ja Pasūtītājs savu saistību izpildi (maksājumu par Pakalpojumiem) ir kavējis 30 (trīsdesmit) dienas un Izpildītājs par kavējuma faktu ir paziņojis Pasūtītājam.
8.12. Līguma 8.6.2.-8.6.9. apakšpunktā noteiktajos gadījumos Līgums uzskatāms par izbeigtu 8. (astotajā) dienā pēc Pasūtītāja paziņojuma par atkāpšanos (ierakstīts sūtījums vai elektroniski parakstīts dokuments) izsūtīšanas dienas.
8.13. Līguma 8.6.1.apakšpunktā noteiktajā gadījumā Līgums uzskatāms par izbeigtu 38. (trīsdesmit astotajā) dienā pēc Pasūtītāja paziņojuma par atkāpšanos (ierakstīts sūtījums vai elektroniski parakstīts dokuments) izsūtīšanas dienas.
8.14. Ja Līgums tiek izbeigts (Pakalpojuma izpilde pārtraukta vai tml.), Līdzēju atbildīgās personas sagatavo aktu par atbilstoši Līguma noteikumiem izpildītajiem Pakalpojumiem, Pasūtītājs veic norēķinu par Izpildītāja sniegtajiem un Pasūtītāja pieņemtajiem Pakalpojumiem.
9. STRĪDU RISINĀŠANAS KĀRTĪBA
9.5. Jebkuras nesaskaņas, domstarpības vai strīdus Līdzēji risina savstarpēju sarunu ceļā, kas tiek attiecīgi protokolētas. 
9.6. Gadījumā, ja Līdzēji 14 (četrpadsmit) dienu laikā nevar panākt vienošanos, strīds risināms Latvijas Republikas normatīvajos aktos noteiktajā kārtībā.

10. NEPĀRVARAMA VARA
10.5. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, kas būtiski ierobežo un aizskar Pušu tiesības un ietekmē uzņemtās saistības. 
10.6. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā pēc nepārvaramās varas apstākļu iestāšanās dienas par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā pēc viņu uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma iesniegšana Pusēm liedz tiesības atsaukties uz nepārvaramas varas apstākļiem. 
10.7. Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz laika posmu, kas ļautu pilnībā izpildīt Līgumā paredzētās saistības. 
10.8. Ja Līguma 10.1.punktā minētie apstākļi turpinās ilgāk par 2 (diviem) kalendārajiem mēnešiem, Puses vienojas par saistību izpildes atlikšanu, izbeigšanu vai turpināšanas procedūru. 

11. LĪDZĒJU ATBILDĪGĀS PERSONAS 
11.5. Līdzēji vienojas, ka ar Līguma izpildi saistītos jautājumus risinās šādas Līdzēju atbildīgās personas:
11.5.1. Pasūtītāja atbildīgā persona: _______________________________________;
11.5.2. Izpildītāja atbildīgā persona: ________________________________________. 
11.6. Atbildīgajām personām ir šādas tiesības:
11.6.1. saskaņot Pakalpojumu izpildes laiku un veicamos darbus;
11.6.2. pieteikt pretenzijas par Līguma saistību pienācīgu neizpildi un risināt jautājumus, kas saistīti ar nekvalitatīvu Pakalpojumu sniegšanu;
11.6.3. parakstīt Pakalpojumu nodošanas - pieņemšanas aktus;
11.6.4. risināt citus organizatoriskos jautājumus, kas saistīti ar Līguma izpildi.
11.7. Atbildīgajām personām nav tiesību veikt labojumus vai izdarīt grozījumus Līgumā vai tā pielikumos.
11.8. Atbildīgās personas, veicot savstarpējo saraksti, izmanto Līguma 11.1.punktā minētos rekvizītus (tālruņa numurus un e - pasta adrese).

12. KONFIDENCIALITĀTE
12.5. Izpildītājs apņemas ievērot konfidencialitāti, tajā skaitā:
12.5.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
12.5.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
12.5.3. Izpildītājam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu, būvniecības ieceri vai objektu. Izpildītājs nodrošina, ka tā apakšuzņēmēji un darbinieki ievēro un izpilda minēto nosacījumu.
12.6. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu Līguma priekšmetu un tā izpildes rezultātu.
12.7. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
12.8. Līguma nodaļas noteikumiem nav laika ierobežojuma un uz to neattiecas Līguma darbības termiņš.

13. FIZISKO PERSONU DATU AIZSARDZĪBA
13.5. Ja Līguma izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusei ir tiesības apstrādāt no otrās Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, turpmāk – Regula, un Latvijas Republikas normatīvajos aktos noteiktās prasības šādu datu apstrādei un aizsardzībai.
13.6. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar Līgumu, Regulu un Latvijas Republikas normatīvajos aktos noteikto.
13.7. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
13.8. Līguma ietvaros katra Puse pēc attiecīgi otrās Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 24 (divdesmit četru) stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

14. SANKCIJU KLAUZULA
14.5. Parakstot Līgumu, Puses apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie starptautisko, Eiropas Savienības vai nacionālās sankciju vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz Pusēm, to valdes un padomes locekļiem, patieso labuma guvējiem, pārstāvēttiesīgajām personām, vai prokūristu, vai personu, kas ir pilnvarota pārstāvēt Puses to darbībās, kas saistītas ar filiāli, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.
14.6. Puses apliecina, ka Līguma spēkā stāšanās brīdī tām (t.sk. to valdes vai padomes locekļiem, patieso labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt Līguma izpildi. Gadījumā, ja kādas no iepriekšminētajām sankcijām Līguma darbības laikā kādam no Pusēm tiks piemērotas, attiecīgās Puses pienākums ir par to rakstiski informēt otru Pusi ne vēlāk kā nākamajā darba dienā pēc tam, kad attiecīgajai Pusei par to ir tapis zināms.
14.7. Pasūtītājam  ir tiesības, neatlīdzinot tādejādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties un izbeigt Līgumu, rakstiski  par to paziņojot Izpildītājam, ja saistību izpildi ietekmē vai saistības nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
14.8. Parakstot Līgumu, Izpildītājs apliecina, ka nesadarbojās un Līguma izpildē netiks piesaistītas tādas personas (t.sk. juridisku personu gadījumā – to valdes vai padomes locekļiem, patieso labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt attiecīgo Pusi darbībās, kas saistītas ar filiāli), kurām piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt saistību izpildi.
14.9. Izpildītājam ir aizliegts Līguma izpildē ietvert Krievijas un Baltkrievijas izcelsmes preces un pakalpojumus. Pasūtītājam jebkurā Līguma izpildes posmā ir tiesības pārliecināties par iepirkuma līguma izpildē izmantoto preču un pakalpojumu izcelsmes valsti. Pasūtītājam ir tiesības lūgt Izpildītājam iesniegt dokumentus par preces (kā gala produkta) izcelsmi, piemēram, apliecinājumu par preces izcelsmes valsti, informāciju par preces ražotāju, ražošanas vietu, ražošanas procesa aprakstu un citus pierādījumus, kas pamato izcelsmi.

15. CITI NOTEIKUMI
15.5. Līdzēji garantē, ka personām, kas slēdz Līgumu, ir visas likumiskās tiesības, juridiskais pamats vai attiecīgs pilnvarojums, lai slēgtu Līgumu un uzņemtos tajā noteiktās saistības.
15.6. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības, pienākumus un saistības.
15.7. Līgums stājas spēkā no tā abpusējas parakstīšanas brīža un ir spēkā līdz Līdzēju saistību pilnīgai izpildei.
15.8. Gadījumos, kas nav paredzēti Līgumā, Līdzēji rīkojas saskaņā ar Latvijas Republikā spēkā esošajiem normatīvajiem aktiem.
15.9. Ja Līguma izmaiņas ir saistītas ar izmaiņām Latvijas Republikas normatīvajos aktos, spēkā ir pēdējās. Ja kādi Līguma punkti kļūst pretrunā ar normatīvajiem aktiem, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem.
15.10. Visi paziņojumi, brīdinājumi vai cita veida korespondence, kas attiecas uz Līgumu, tai skaitā informācija, dokumenti, akti, atskaites, norādījumi, rēķini, pretenzijas, saskaņošanas, iesniegumi, vienošanās u.c., nosūtāmi otram Līdzējam rakstiski. Prasība par rakstveida formas ievērošanu ir izpildīta, ja paziņojums, brīdinājums vai cita korespondence ir parakstīta no attiecīgās Līdzēja personas ar pārstāvības tiesībām un ir nosūtīta otram Līdzējam ierakstītas vēstules veidā uz tās juridisko adresi vai ar drošu elektronisko parakstu parakstīta dokumenta veidā uz e - adresi, vai nodota tieši adresātam. Paziņojumi, brīdinājumi vai cita veida korespondence uzskatāma par saņemtu 7. (septītajā) dienā pēc tās nodošanas pastā, ar drošu elektronisko parakstu parakstīts dokuments 2. (otrajā) darba dienā pēc tā nosūtīšanas uz e -adresi, attiecīgajā darba dienā, ja korespondence nodota personīgi Līdzēja pilnvarotai personai pret parakstu. E - pasta paziņojumi, kas nosūtīti uz Līguma atbildīgo personu e - pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu.
15.11. Līguma15.6.punkts nav attiecināms uz gadījumiem, kad Līgumā ir noteikta cita saziņas kārtība. Nosūtītais e - pasts uzskatāms par saņemtu tā nosūtīšanas dienā, izņemot, ja Līgumā noteikts savādāk.
15.12. Ja kādam no Līdzējiem tiek mainīts juridiskais statuss, amatpersonu pārstāvības tiesības vai kāds no Līgumā minētajiem Līdzēju rekvizītiem, kontaktpersona, telefona numurs, e-pasta adrese, adrese u.c., tad Līdzējs nekavējoties, bet ne vēlāk kā 5 (piecu) darba dienu laikā rakstiski paziņo par to otram Līdzējam. Ja Līdzējs  neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot Līgumā norādīto informāciju par otru Līdzēju. 
15.13. Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks 
15.14. Līgumam pievienoti šādi pielikumi:
15.14.1. 1.pielikums - Tehniskā specifikācija;
15.14.2. 2.pielikums - Finanšu piedāvājums;
15.14.3. 3.pielikums - Pakalpojumu nodošanas - pieņemšanas akta paraugs;
15.14.4. 4.pielikums - Defektu akts paraugs;
15.14.5. 5.pielikums – Speciālistu saraksts;
15.14.6. 6.pielikums – Apakšuzņēmēju saraksts. 






16. LĪDZĒJU REKVIZĪTI UN PARAKSTI

	Pasūtītājs:
Nodrošinājuma valsts aģentūra
	Izpildītājs:
______________________________ 

	Reģistrācijas numurs 90009112024
Čiekurkalna 1.līnija 1, k-2, Rīga, LV-1026 
Konts: LV86TREL2140651020000 
Valsts kase, kods TRELLV22
E-adrese default@90009112024
	Reģistrācijas numurs ______________
Jurid. adrese: _______________________
Konts: _____________________________
___________________________________
e-pasts: ___________________________

	
	



	Pasūtītāja vārdā:


________________________J. Vonda
Direktors
	Izpildītāja vārdā:


_________________________ (___________)
______________________






DOKUMENTS IR PARAKSTĪTS AR DROŠU ELEKTRONISKO PARAKSTU
UN SATUR LAIKA ZĪMOGU
















3.pielikums
PARAUGS
PAKALPOJUMA PIEŅEMŠANAS – NODOŠANAS AKTS

/_______/					                   Dokumenta datums ir pēdējā pievienotā
 droša elektroniskā paraksta laika zīmoga datums

Nodrošinājuma valsts aģentūra, reģistrācijas numurs 90009112024, (turpmāk – Pasūtītājs), kuru pārstāv <atbildīgās personas, vārds, uzvārds>, no vienas puses, un
<Konkursa uzvarētāja nosaukums>, reģistrācijas numurs <reģistrācijas numurs>, (turpmāk – Izpildītājs), kuru pārstāv <atbildīgās personas, vārds, uzvārds> no otras puses, 
katrs atsevišķi un abi kopā turpmāk attiecīgi Puse/Puses, sastāda šo aktu par to, ka:

1. Izpildītājs saskaņā ar 20_.gada ____. _______________ pakalpojuma līguma Nr. ____________ “UPS iekārtu profilaktiskās apkopes un remonts uz 4 gadiem” (iepirkuma identifikācijas numurs IeM NVA 2026/39) ir sniedzis Pakalpojumu <adrese> par kopējo summu _____________ euro (_______________________).
1. Pasūtītājs pieņem Izpildītāja sniegto Pakalpojumu.
1. Pakalpojuma nodošanas – pieņemšanas akts sagatavots elektroniski un parakstīts ar drošu elektronisko parakstu. 
	Pasūtītāja vārdā:
Pasūtītāja atbildīgā persona

Amats (paraksts*) V. Uzvārds

	Izpildītāja vārdā:
Izpildītāja atbildīgā persona

Amats (paraksts*) V. Uzvārds




* DOKUMENTS IR PARAKSTĪTS AR DROŠU ELEKTRONISKO PARAKSTU
                                               UN SATUR LAIKA ZĪMOGU





4.pielikums
PARAUGS
DEFEKTU AKTS
Rīgā 								     20__.gada              __._

Sagatavots saskaņā ar 202_.gada __________ Līgumu Nr. __________  par UPS iekārtu profilaktisko apkopi un remontu uz 4 gadiem” (iepirkuma identifikācijas numurs IeM NVA 2026/39), piedaloties:

Pasūtītāja (__________________________________________________________) 
                     < iestādes nosaukums, reģistrācijas numurs>
Atbildīgā persona _________________________________________________un
   <vārds, uzvārds>
Izpildītāja (________________________________________________________) 
                        <komersanta nosaukums, reģistrācijas numurs>
Atbildīgā persona ___________________________________________________
   <vārds, uzvārds>
veica ___________________________________________ apsekošanu un:
                          /apsekojamā objekta nosaukums, adrese/

katrs atsevišķi un abi kopā tekstā saukti Puse/Puses, sastāda šo defekta aktu par šādiem konstatētajiem defektiem:
1. Nepilnības/defekti:
	Nr.
p.k.
	Nosaukums
	Defekta novēršanas termiņš

	1.
	
	

	2.
	
	



2. Defektu novēršanas darbi
	Nr.
p.k.
	Darbu nosaukums
	Piezīmes

	1.
	
	

	2.
	
	



Defekta akts (turpmāk – Akts) ir sagatavots latviešu valodā uz _ (__) lapām, 2 (divos) eksemplāros. Abiem akta eksemplāriem ir vienāds juridiskais spēks. Akta viens eksemplārs atrodas pie Izpildītāja, bet otrs pie Pasūtītāja.

	Pasūtītāja vārdā:
Pasūtītāja atbildīgā persona

Amats (paraksts*) V. Uzvārds

	Izpildītāja vārdā:
Izpildītāja atbildīgā persona

Amats (paraksts*) V. Uzvārds




* DOKUMENTS IR PARAKSTĪTS AR DROŠU ELEKTRONISKO PARAKSTU
                                               UN SATUR LAIKA ZĪMOGU











